شه‌فه‌ق نيوز/ ده‌سه‌ى هه‌ماهه‌نگى كورده‌يل فه‌يلى، چله‌مين ساڵياد له‌ناوبردن پيكهاته‌گه‌ كرد.
له‌ى باوه‌ته‌و، ده‌سه‌ى هه‌ماهه‌نگى له‌ به‌ياننامه‌يگ باس له‌وه‌ كرد ك سوپاسگوزار مه‌سعود بارزانى سه‌ركرده‌ى كورد و نێچيروان بارزانى سه‌رۆك هه‌رێم كوردستانه‌ له‌وه‌ر يادكردن ئى ساڵياد له‌ناوبردن كورده‌يل فه‌يليه‌.
به‌ياننامه‌گه‌ هه‌ميش وت: وه‌ى بوونه‌ى دڵته‌زنه‌و باسيش له‌و رويداگه‌يله‌ كريا ك له‌ هه‌ڵه‌بجه‌ى شه‌هيد و ئه‌نفال روێدا ك ئاوايه‌يل فريه‌يگ له‌ كوردستان ويران كريان و باسيش له‌ شه‌هيده‌يل بازرانى و وه‌سيانيان وه‌ل كورده‌يل فه‌يلى كرياگه‌ وه‌ ئه‌وه‌گ به‌شيگن له‌ نه‌ته‌وه‌ى كورد.
جى باسه‌، به‌ياننامه‌گه‌ جه‌ختيش له‌وه‌ كرد كورده‌يل فه‌يلى جوور قه‌ڵغانيگ ئه‌را كوردستان مينن جوور ئه‌وه‌گ بارزانى نه‌مر تاريفى كرد.
